Rudersdal, den 19. marts 2015

## Resolution

*Med øget undervisningsmængde, øget krav om inklusion, krav om større inddragelse af digitale læringsmidler og ændret organisering af undervisning og arbejdstid er balancen mellem krav og ressource under voldsomt pres for den enkelte lærer, børnehaveklasseleder, logopæd mv.*

*Mange lærere har søgt væk fra skolerne i Rudersdal, og det er vanskeligt at skaffe kvalificerede ansøgere til de ledige stillinger.*

*Det psykiske arbejdsmiljø er truet og dermed elevernes læring. Rudersdalkredsen opfordrer på det kraftigste til, at Børne- og skoleudvalget påtager sig det personalepolitiske ansvar og sikrer ligevægt imellem krav og ressourcer.*

Enstemmigt vedtaget på Rudersdalkredsens generalforsamling den 19. marts 2015